ПОСТАНОВЛЕНИЕ № 145 ОТ 7 ЮЛИ 2003 Г. ЗА ПРЕОБРАЗУВАНЕ НА ДЪРЖАВНИ КУЛТУРНИ ИНСТИТУТИ

В сила от 16.08.2003 г.

 Обн. ДВ. бр.63 от 15 Юли 2003г.

МИНИСТЕРСКИЯТ СЪВЕТ

ПОСТАНОВИ:

Чл. 1. Преобразува:

1. Националния музей "Боянска църква" - София, чрез вливане в Националния исторически музей.

2. Националната галерия за декоративно-приложни изкуства - София, чрез вливане в Националния музей на българското изобразително изкуство.

Чл. 2. Трудовите правоотношения със служителите в преобразуваните културни институти по чл. 1 се уреждат при условията и по реда на чл. 123 от Кодекса на труда.

Заключителни разпоредби

§ 1. В приложение № 2 към чл. 5, ал. 2 от Постановление № 204 на Министерския съвет от 1999 г. за определяне на второстепенни разпоредители с бюджетни кредити към министъра на културата и за преобразуване и закриване на държавни културни институти (обн., ДВ, бр. 105 от 1999 г.; изм. и доп., бр. 112 от 1999 г., бр. 24, 49, 64 и 94 от 2000 г., бр. 24, 28 и 88 от 2001 г., бр. 9, 26 и 65 от 2002 г. и бр. 1, 46 и 54 от 2003 г.) се правят следните изменения:

1. В т. 4 числото "157" се заменя със "144".

2. Точки 4.3 и 4.8 се отменят.

3. В т. 6 числото "1802" се заменя с "1815".

§ 2. Постановлението се приема на основание чл. 5, ал. 1 от Закона за закрила и развитие на културата.

§ 3. Изпълнението на постановлението се възлага на министъра на културата.

§ 4. Постановлението влиза в сила в едномесечен срок от деня на обнародването му в "Държавен вестник".

